एक की मौत; जिस कार से हुआ हादसा, उसपर पुलिस का स्टीकर, आरोपी गिरफ्तार
Uttrakhand Haldwani Accident; Safari hits scooty Girl; Police Sticker on Car; Accused Kiren Joshi Arrested, उत्तराखंड के हल्द्वानी में एक तेज रफ्तार कार ने स्कूटी पर सवार दो युवती को टक्कर मार दी। हादसे में 22 साल की हर्षिता की मौके पर ही मौत हो गई। वहीं, उसकी दोस्त लवी जोशी को गंभीर हालत में अस्पताल में भर्ती कराया गया है।
उत्तराखंड के हल्द्वानी में एक तेज रफ्तार कार ने स्कूटी पर सवार दो युवती को टक्कर मार दी। हादसे में 22 साल की हर्षिता की मौके पर ही मौत हो गई। वहीं, उसकी दोस्त लवी जोशी को गंभीर हालत में अस्पताल में भर्ती कराया गया है। ये पूरी घटना 8 मार्च यानी होली के दिन की है। पुलिस ने आरोपी कार ड्राइवर को गिरफ्तार कर लिया है। आरोपी का नाम किरण जोशी है और वह पिथौरागढ़ का रहने वाला है।
घटना की CCTV फुटेज सामने आया है
घटना का CCTV फुटेज सामने आया है। फुटेज में देखा जा सकता है कि एक सफारी कार स्कूटी सवार को टक्कर मारते हुए भाग जाता है। टक्कर लगने के बाद दोनों युवतियां स्कूटी के साथ दूर तक घसीट कर जाती हैं। खास बात ये है कि जिस कार से स्कूटी की टक्कर हुई, उस कार पर पुलिस का स्टीकर सटा हुआ है।
वहीं, घटना के दूसरे वीडियो में देखा जा सकता है कि एक्सीडेंट के बाद ड्राइवर कार को तेजी से भगा रहा है। एक स्कूटी सवार उसकी पीछा कर उसे पकड़ने की कोशिश करता है, लेकिन कार की स्पीड ज्यादा होने की वजह से वह आरोपी को नहीं पकड़ पाता है।
पुलिस पर भी खड़े हो रहे सवाल
घटना के बाद पुलिस पर सवाल खड़े होने लगे हैं, क्योंकि बताया जा रहा है कि जिस कार से टक्कर हुई वह किसी सब इंस्पेक्टर की है, जिसे कुछ महीने पहले ही किसी ऑटो डीलर को बेचा गया था। जांच में पता चला कि कार अभी भी पुलिसकर्मी के नाम से है और उसका ट्रांसफर अभी नहीं हुआ है। पुलिस अधिकारियों का कहना है कि आरोपी किरन जोशी को गिरफ्तार कर संबंधित धाराओं में केस दर्ज कर आगे की कार्रवाई की जा रही है।
एक्सीडेंट से जुड़ी ये खबर भी पढ़ें... 
दिग्विजय की कार ने युवक को टक्कर मारी:10 फीट दूर गिरा बाइक सवार 
मध्य प्रदेश के पूर्व मुख्यमंत्री दिग्विजय सिंह की कार ने गुरुवार को एक बाइक सवार को टक्कर मार दी। वह करीब 10 फीट दूर जा गिरा। उसके सिर में चोट आई है। उसे भोपाल रेफर किया गया है। घटना मध्य प्रदेश के राजगढ़ जिले की है। दिग्विजय कांग्रेस के जिला अध्यक्ष के कोडक्या गांव में उनके घर पर शोक व्यक्त करने पहुंचे थे। पूरी खबर यहां पढ़ें...
दिल्ली में कार ने स्कूटी सवार को 350 मीटर घसीटा:कार के बोनट पर लटका रहा, अस्पताल में दम तोड़ा 
दिल्ली में हिंट एंड रन का मामला सामने आया है। गुरुवार-शुक्रवार की रात एक कार ने स्कूटी को टक्कर मारी। जिससे स्कूटी पर पीछे बैठा व्यक्ति सड़क पर गिर गया। स्कूटी चला रहा व्यक्ति कार के बोनट पर जा गिरा। कार सवार उसे लेकर बोनट पर लटकाए हुए 350 मीटर तक भागे। पुलिस ने जब कार को देखा तो PCR वैन से रोड ब्लॉक कर दिया। इसके बाद कार सवारों को पकड़ा जा सका। पूरी खबर यहां पढ़ें...